El cicle de Cine i Història presentarà ‘Espartaco’
04 de desembre 2018

![](/media/vjgefjzi/97_c_spartacus_01.jpg)  
  

La delegació de Cultura de l'Ajuntament de Sagunt projectarà diumenge que ve, 9 de desembre, a les 18.30 hores, en el Centre Cultural Mario Monreal, la pel·lícula _Espartaco_. Una pel·lícula en valencià dirigida a majors de 14 anys i amb una durada de 196 min. L'entrada serà gratuïta i l'aforament és limitat.

  

Espartaco era un esclau traci que va ser venut com a gladiador a Léntulo Batiato. A Itàlia va promoure i va dirigir la rebel·lió dels esclaus (73-71 a. de C.) contra la República romana. A mesura que recorrien el país, innombrables esclaus s'anaven sumant a la rebel·lió. Espartaco intentarà arribar amb el seu exèrcit al sud d'Itàlia per a posar rumb a les seues llars.

  

És una pel·lícula nord-americana de 1960 dirigida per Stanley Kubrick i basada en la novel·la històrica homònima de Howard Fast. Està protagonitzada per Kirk Douglas, Laurence Olivier, John Gavin, Jean Simmons, Charles Laughton, Peter Ustinov, Herbert Lom, Woody Strode i Tony Curtis. El guió, escrit per Dalton Trumbo, retrata la figura d’Espartaco, i els fets ocorreguts durant la tercera guerra servil. A més, esta pel·lícula va ser guardonada amb 4 premis Oscar.

  

*   [](http://www.facebook.com/sharer.php?u=https://aytosagunto.es/va/actualitat/el-cicle-de-cine-i-historia-presentara-espartaco/ "Facebook")
*   [](http://twitter.com/share?url=https://aytosagunto.es/va/actualitat/el-cicle-de-cine-i-historia-presentara-espartaco/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-de-cine-i-historia-presentara-espartaco/ "Linked In")
*   [](mailto:?body=https://aytosagunto.es/va/actualitat/el-cicle-de-cine-i-historia-presentara-espartaco/)